Русиньска Вікіпедія

**Руси́ньска Вікіпе́дія** є русиньска языкова верзія Вікіпедії – інтернетовой енціклопедії зо слободным обсягом, на котрій творбі як авторы і хоснователї сполупрацують добровольны приспівателї.

Вєдно з остатныма языковыма верзіями фунґує на вікі редакчній сістемі MediaWiki, заложенов надаціёв Wikimedia Foundation, котра є реґістрована подля законів америцького федералного штату Флоріда, США, зо сучасным центром в Сан Френсиску, Каліфорнія.

## Історія
### Вікі-інкубатор (2007–2011)
Історія взнику русиньской Вікіпедії ся зачала в роцї 2007 у рамках проєкту Вікі-інкубатор – проєкту Надації Вікімедія призначеного на тестованя новых языковых секцій і проєктів перед їх офіціалным спущінём. Проєкту быв придїленый тестовый префікс Wp/rue. 30. апріля 2007 была створена перша тестова статя (Курув) в русиньскім языку а 16. новембра того істого року ініціатівна ґрупа редакторів створила головну сторінку в тестовім режімі.

В роках 2007–2009 ся проєкт розвивав барз помалы, а в дакотрых періодах ся майже повно заставив через недостатку актівных хоснователїв. Головна чінность в тім періодї ся зосереджовала на переклад сістемовых повідомлїнь мотору MediaWiki на русиньскый язык і на розвой компютеровой термінолоґії. Єднов з главных  барьєр про здобываня новых авторів была абсенція єднотной кодіфікованой нормы русиньского языка, што выкликало діскусії о выберу діалекту і правопису про писаню енціклопедічных статей. 12. апріля 2008 была подана жадость о отворенї секції в паноньско-русиньскім языку. Жадость лежме не выкликала інтереса і наконець была неприята.

Сітуація ся змінила по приходї хоснователя Gazeb в маї 2010, котрый ся актівно пустив до створїня новых статей. Вшыткы но статї были написаны пряшівскым штандартом русиньского языка.

20. марца 2010 была подана жадость о отворїню русиньской секції. Єдночасно на парталї Meta-Wiki перебігала діскусія о жадости о створїню самостатной языковой секції („Requests for new languages/Wikipedia Rusyn“). Приверженцї створїня арґументовали потребу проєкту потребов заховати русиньскый язык і придати приступ к інформаціям носителям, котры не можуть овладати іншы языкы реґіону. Крітіци повказовали на діалекталну роздробленость языка (екзістенція пряшівского, лемківского, паноньского і іншых варіантів) як на фактор, котрый ускладнить адміністрованя і уніфікацію обсягу.

В роцї 2010 указовачі актівіты в тестовім проєктї значно звышыли. 9. септембра 2010 была досягнута граніця 500 статей а 14. октобра чісло статей досягла 1000. Здобытя тых квантітатівных указовачів і створїня стабілного ядра актівных хоснователїв были вырішалныма факторами про схвалїня жадости.

27. октобра 2010 языковый комітет надації Вікімедія прияв рїшіня в інтересах створїня самостатной секції в русиньскім языку (языковый код ISO 639-3 — „rue“). При гласованю проти отворїня секції ся высловили штыри людей (троя з них аж по рїшіню языкового комітету). Вшыткы увели україньскый язык як свій материньскый язык. Офіціалный пересун даных з Вікі-інкубатора на самостатну домену rue.wikipedia.org і спущіня самостатной секції ся одбыло 23. януара 2011. В часї створїня властной домены обсяговала русиньска Вікіпедія приближно 1190 статей.

## Навщівность

## Штатістіка
;2007:
* 30. апріля 2007 — проєкт быв заложеный во Вікіінкубаторї, створена 1 стаття (Курув).
* 16. новембра 2007 — створена Головна сторінка.
;2010:
* 9. септембра 2010 — 500 статей.
* 14. октобра 2010 — 1000 статей.
;2011:
* 23. януара 2011 — Вікіпедія была отворена на властнім піддоменї.
* 9. марца 2011 — 2000 статей.
;2012:
* 26. октобра 2011 — 3000 статей.
* 29. авґуста 2012 — 4000 статей.
;2013:
* 22. януара 2013 — 5000 статей.
* 12. апріля 2013 — чісло управ пересягло 100 000.
;2014:
* 13. мая 2014 — 6000 статей.
;2016:
* 10. новембра 2016 — 5900 статей.
;2017:
* 31. марца 2017 — 6000 статей.
* 21. юлія 2017 — 6100 статей.
;2018:
* 10. юнія 2018 — 6546 статей.
;2022:
* 10. авґуста 2022 — 8385 статей.
;2023:
* 3. януара 2023 — 8525 статей.
;2024:
* 19. юнія 2024 — 9000 статей.
* 10. юлія 2024 — 9100 статей.
* 15. октобра 2024 — 9500 статей.
* 28. новембра 2024 — 9600 статей.
* 31. децембра 2024 — 9700 статей.
;2025:
* 20. фебруара 2025 — 9800 статей.
* 24. апріля 2025 — 10000 статей.

## Поз. тыж
* Вікіпедія:Кроніка русиньской Вікіпедії

## Референції

## Одказы

* Русиньска Вікіпедія – Головна сторінка
* Русиньска вікіпедія ся родить во вікі-інкубаторї
* Создана русинская Википедия — Вікіновины 
* Requests for new languages/Wikipedia Rusyn

Катеґорія:Языковы верзії Вікіпедії
Катеґорія:Славяньскы Вікіпедії